עמנואל שרפנטייה

עמנואל שרפנטייה (בצרפתית: Emmanuelle Charpentier; נולדה ב-11 בדצמבר 1968) היא ביוכימאית צרפתייה, המכהנת כראש מכון מקס פלאנק לפתוגנים  בברלין. כלת פרס וולף לרפואה לשנת 2020 על "פענוח וניתוב מחדש של מערכת החיסון החיידקית CRISPR/Cas9 לעריכה של הגנום", וכלת פרס נובל לכימיה לשנת 2020 (יחד עם ג'ניפר דאודנה).

ביוגרפיה
שרפנטייה נולדה בז'וביזי-סור-אורז' שבחבל איל-דה-פראנס בצרפת. בשנים 1986–1992 למדה ביולוגיה, ביוכימיה וגנטיקה באוניברסיטת פייר ומארי קירי וסיימה תואר שלישי. לאחר מכן שימשה עוזרת הוראה במוסד. היא למדה במכון פסטר (1992–1995) ובמרכז הרפואי של אוניברסיטת פיטסבורג (1993–1995). כעמיתת מחקר שהתה במכון פסטר (1995–1996), באוניברסיטת רוקפלר (1996–1997), עבדה במרכז הרפואי של אוניברסיטת ניו יורק (1997–1999), בבית החולים לילדים סנט ג'וד בממפיס (1999) ובמכון סקירבול בניו יורק (1999–2002). לאחר ששבה לאירופה מונתה לראש מעבדה באוניברסיטת וינה. היא עבדה במעבדות מקס פרוץ באוסטריה וב-2009 עברה לאוניברסיטת אומאו בשוודיה. בשנים 2013–2015 שימשה ראש מחלקה במרכז הלמהולץ למחקר זיהומים.

ב-2015 מונתה לראש מחלקה במכון מקס פלאנק לביולוגיית זיהומים. ב-2018 הקימה יחד עם אגודת מקס פלאנק את המכון לפתוגנים אותו היא מנהלת.

שרפנטייה התפרסמה בזכות עבודתה עם ג'ניפר דאודנה בנושא הקריספר. ב-2012 פורסם בכתב העת Science, מאמרן שכתבו יחד עם ארבעה חוקרים נוספים, על המחקר פורץ הדרך בתחומו. המאמר תחת הכותרת "A Programmable Dual-RNA–Guided DNA Endonuclease in Adaptive Bacterial Immunity", הראה לראשונה את השימוש בקריספר לחיתוך DNA.

שרפנטייה היא המייסדת של החברות "CRISPR Therapeutics" ו-"ERS Genomics" שהוקמו במטרה לקדם פיתוח טכנולוגיות הנדסה גנטית של CRISPR-Cas9 ליישומים ביוטכנולוגיים וביו רפואיים.

ב-2020 זכתה בפרס נובל לכימיה יחד עם ג'ניפר דאודנה על חלקן בפיתוח השיטה לעריכה גנטית - קריספר.

פרסים והוקרה
שרפנטייה זכתה לאורך הקריירה בפרסים והוקרות רבים, בהם:

קישורים חיצוניים

 

 עמנואל שרפנטייה באתר מכון פלאנק
 עמנואל שרפנטייה אתר אוניברסיטת אומאו

הערות שוליים

זוכי פרס יפן
זוכי פרס נסיך אסטוריאס למחקר טכני ומדעי
חברות האקדמיה המלכותית השוודית למדעים
חברי האקדמיה המלכותית השוודית למדעים
ביוכימאיות צרפתיות
מיקרוביולוגיות
זוכי פרס הארווי
זוכי פרס וולף לרפואה
מקבלי תואר דוקטור לשם כבוד מבית הספר הפוליטכני הפדרלי של לוזאן
מקבלות תואר דוקטור לשם כבוד מבית הספר הפוליטכני הפדרלי של לוזאן
צרפתים שהופיעו ברשימת טיים 100
זוכי פרס גרובר בגנטיקה
זוכות פרס נובל לכימיה
זוכי פרס נובל לכימיה
זוכי פרס קוולי
זוכי פרס נובל לשנת 2020
זוכות פרס לוריאל-אונסק"ו לנשים במדע
צרפתיות שנולדו ב-1968
צרפתים שנולדו ב-1968
זוכי פרס מאסרי
זוכי מדליית ג'ון סקוט
זוכי פרס המרכז הרפואי אלבני
זוכי פרס קרן גיירדנר הבינלאומי